|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

02.08.2024 г.

**За поредна година А1 България е най-големият системен интегратор в страната**

* *Според класацията DigitalK 101 А1 е на първо място по приходи на пазара на системна интеграция и на телекомуникационни услуги за миналата година.*

За втора поредна година А1 се класира на първо място като най-големият системен интегратор в страната с приходи от 290,7 млн. лева според годишната класация DigitalK 101 на базата на резултатите от 2023 година. Това е 50% ръст спрямо генерираните от ICT проекти и системна интеграция приходи през предходната година. Класацията на медийната група вече 25 години следи развитието на технологичния сектор, за да представи 100-те най-големи компании в страната. DigitalK 101 поставя А1 начело на пазара на телекомуникационни услуги и на ICT бизнеса в страната, с ръст на общите приходи на годишна база от 17,07%, достигащи до над 1,47 млрд. лева и EBITDA от 594 млн. лева.

**Александър Димитров, главен изпълнителен директор на А1 България, заяви:** „Признанието за А1 като най-големия системен интегратор за поредна година доказва нашето технологично лидерство, но не само. Навлизането в нови вертикали като ICT беше стратегия, която взехме преди няколко години, и тя вече осезаемо допринася за развитието ни. Уверено можем да твърдим, че сме не само играч на ICT пазара, с който останалите трябва да се съобразяват, но и лидер, който задава посоката на дигитализацията в страната. Благодарение на доверието на организации от всякакъв мащаб, ние сме в отличната позиция да бъдем близо до бизнеса и да му предлагаме „резултати като услуга“. При решенията открай-докрай клиентите ни могат да разчитат и на най-бързата мобилна и постоянно разширяващата се фиксирана мрежа. Вярвам, че първото място в класацията е повод за гордост и удовлетворение за целия екип на А1, но и стимул да продължаваме устойчивия ръст в името на дигиталната трансформация на бизнеса и обществото.“

Само през последната година А1 е реализирала над 1000 ICT проекта във фирми от различен мащаб в частния и публичния сектор. Предлаганите технологични решения са в сферата на системната интеграция, софтуера като услуга (SaaS), инфраструктурата като услуга (IaaS) и киберсигурност. За нуждите на бизнеса се грижат над 400 сертифицирани експерти с опит в предоставянето на ICT решения, които притежават над 3000 сертификати за различни технологични услуги. Плановете са ICT екипите да се разрастват предвид увеличаващия се обем и мащаб на местните и международни проекти.

Данните в Digitalk 101 са на база на информация, подадена от компаниите, от публични източници и регулаторни органи, както и финансови данни от публикуваните в Търговския регистър отчети. В класацията са включени нефинансови дружества, регистрирани в България, чиято основна дейност е в сферата на информационните и комуникационните технологии. Основният критерий за класиране на фирмите е общият размер на приходите им за 2023 г.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e 303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*